(مسلمانو جس طرح ہم نے تم کو صحیح قبلہ بتا دیا ہے) اسی طرح ہم نے تم کو ایک درمیانی (میانہ رو) امت بنایا ہے تاکہ تم عام لوگوں پر گواہ ہو اور پیغمبر(ص) تم پر گواہ ہو اور تم پہلے جس قبلہ پر تھے ہم نے اسے صرف اسی لیے قبلہ بنایا تھا کہ ہم جان لیں کہ رسول(ص) کی پیروی کون کرتا ہے اور کون پچھلے پاؤں پلٹ جاتا ہے اگرچہ یہ (تحویل قبلہ) ان لوگوں کے سوا جنہیں اللہ نے خاص ہدایت دی ہے اور سب پر بہت گراں تھی اور اللہ ایسا نہیں ہے کہ تمہارے ایمان کو ضائع کر دے بے شک اللہ لوگوں پر بڑی شفقت اور بڑا رحم کرنے والا ہے